cyanic-selkie/wikianc huggingface dataset:
אוון טרנר
פילדלפיה 76'
טרנר נבחר בבחירה השנייה בדראפט ה-NBA בידי פילדלפיה 76', וחתם על חוזה של 3 שנים בשווי של 12 מיליון דולר. בהופעות הבכורה שלו בפילדלפיה, שהתרחשה ביום הולדתו ה-22, הוא רשם 16 נקודות, 7 ריבאונדים ו-4 אסיסטים. ב-7 בנובמבר 2010 טרנר ערך את הופעת הבכורה שלו בחמישייה של פילדלפיה, והוא גמל בדאבל דאבל כשקלע 14 נקודות והוסיף 10 ריבאונדים בניצחון על ניו יורק ניקס. ב-22 בינואר 2014 קלע שיא קריירה של 34 נקודות בניצחון פילדלפיה על הניקס בתוצאה 110-106.
בוסטון סלטיקס
בקיץ 2014 חתם בבוסטון סלטיקס על חוזה לשנתיים עבור כ-6.7 מיליון דולר. ב-25 בפברואר 2015 רשם טריפל דאבל ראשון בקריירה, שכלל 10 נקודות, 12 ריבאונדים ו-10 אסיסטים, בניצחון קבוצתו על ניו יורק ניקס. עד סיום עונת סיפק טרנר עוד שני טריפל דאבלים, מול ברוקלין נטס ומול אינדיאנה פייסרס.
פורטלנד טרייל בלייזרס
לקראת עונת חתם טרנר על חוזה ל-4 שנים בפורטלנד טרייל בלייזרס, עבור כ-70 מיליון דולר.
אטלנטה הוקס
ביוני 2019 הועבר בטרייד לאטלנטה הוקס, בתמורה לקנט בייזמור.
בפברואר 2020 הועבר למינסוטה טימברוולבס במסגרת טרייד בין ארבע קבוצות, בו השתתפו גם דנוור נאגטס ויוסטון רוקטס. עד לסיום אותה עונה, שהייתה האחרונה בקריירה שלו, לא שיחק באף משחק עבור הטימברוולבס.
קריירת אימון
ב-30 בנובמבר 2020 הודיע טרנר על פרישה ממשחק פעיל, ועבר לצוות האימון של בוסטון סלטיקס כעוזרו של בראד סטיבנס.
דיסקוגרפיה של ליזו
הזמרת והראפרית האמריקאית ליזו הוציאה ארבעה אלבומי אולפן, שני מיקסטייפים, שני מיני אלבומים, 23 סינגלים ושלושה סינגלים שיווקיים. לפני שחתמה באטלנטיק רקורדס, היא הוציאה שני אלבומי אולפן - Lizzobangers ב-2013 ו-Big Grrrl Small World ב-2015. ב-2014, מגזין טיים כינה אותה כאחת מ-14 אמני מוזיקה שכדאי לעקוב אחריהם. המיני אלבום הראשון שלה, Coconut Oil, יצא ב-2016.
לאחר התמודדות עם בעיות דימוי גוף מגיל צעיר, ליזו הפכה לדוברת של הגוף החיובי ואהבה עצמית, וב-2019, היא זכתה להצלחה פורצת דרך עם אלבום האולפן השלישי שלה, Cuz I Love You. באותה שנה, לאחר שהופיע בסרט של נטפליקס, "לילה בניו יורק", הסינגל שלה "Truth Hurts" מ-2017 הפך ללהיט רדום ויראלי, והגיע למקום הראשון במצעד הבילבורד הוט 100 שנתיים לאחר צאתו. השיר נשאר בראש המצעד במשך שבעה שבועות וקיבל תואר פלטינה x6 על ידי איגוד תעשיית ההקלטות האמריקאי. השיר של ליזו "Good as Hell" יצא לאחר מכן מחדש, כמו גם גרסת רמיקס לשיר בהשתתפות הזמרת האמריקאית אריאנה גרנדה. הסינגל הגיע למקום השלישי בהוט 100 והגיע למעמד פלטינה מרובעת על ידי איגוד תעשיית ההקלטות האמריקאי.
חוסה מנואל מורנו
חוסה מנואל מורנו פרננדס (בספרדית: José Manuel Moreno Fernández; 3 באוגוסט 1916 – 26 באוגוסט 1978) היה כדורגלן ומאמן ארגנטינאי ששיחק בעמדת החלוץ. מורנו, שהיה ידוע בכינויו אל צ'ארו, נחשב לאחד מגדולי הכדורגלנים בדרום אמריקה בכל הזמנים.
מורנו החל את דרכו בריבר פלייט, והיה שותף לחמישייה ההתקפית שזכתה לכינוי "המכונה" ("La Máquina"), בזכות שליטתה בכדורגל הארגנטינאי בשנות ה-40. הוא המשיך את הקריירה בקבוצות פאר שונות ביבשת, והיה לכדורגלן הראשון בהיסטוריה שזכה באליפות בארבע מדינות שונות, לאחר שקטף את התואר בארגנטינה, מקסיקו, צ'ילה וקולומביה. ככדורגלן נבחרת ארגנטינה רשם מורנו 34 הופעות בהן כבש 19 שערים, והיה שותף לשתי זכיות בקופה אמריקה.
קריירת משחק
בשנת 1934, כשהיה בן 18, צורף יחד עם מספר שחקנים צעירים מהמועדון למסע משחקים בברזיל, ולראשונה היה חלק מהקבוצה הבוגרת. את הופעת הבכורה שלו בליגת העל הארגנטינאית ערך מורנו ב-17 במרץ 1935, בניצחון 1–2 על פלטנסה, ובו אף כבש את שער הבכורה שלו בקבוצה. שנה אחר כך כבר היה מורנו לשחקן משמעותי בהרכב הקבוצה. הוא הפגין טכניקה וראיית משחק ברמה גבוהה, יכולת כיבוש גבוהה בתוך הרחבה ומשחק ראש משובח, שהפכו אותו לשותף בכיר לזכייה באליפויות ב-1936 (קופה קמפאונטו וקופה דה אורו) וב-1937.
בשנות ה-40 היה מורנו לחלק מחמישיית התקפה חזקה של ריבר פלייט, שזכתה לכינוי "המכונה" ("La Máquina") וכללה מלבדו את אדולפו פדרנרה, אנחל לברונה, חואן קרלוס מוניוס ופליקס לוסטו. שחקני "המכונה" היו הגורם העיקרי לשליטתה של ריבר פלייט בכדורגל הארגנטינאי של אותן שנים. בשנים אלו זכה מורנו עם ריבר בשתי אליפויות נוספות (1941, 1942), והעלה את מאזנו לחמש זכיות בתואר במדי ריבר.
לקראת עונת עזב מורנו לראשונה את ריבר פלייט, והצטרף לקלוב אספניה, סגנית האלופה בליגת העל המקסיקנית. כבר בעונתו הראשונה בקבוצה היה מורנו חלק משמעותי מזכייתה של הקבוצה באליפות מקסיקו הראשונה בתולדותיה. הוא החמיץ שלושה משחקי ליגה בלבד לאורך כל העונה, ותרם שבעה שערים. בעקבות הופעותיו המוצלחות במדי הקבוצה, זכה מורנו לכינוי אל צ'ארו, על שם הכינוי המסורתי לבוקר המקסיקני.
לאחר עונה נוספת, בה כשלה הקבוצה להתברג בצמרת, חזר מורנו ב-1946 לריבר פלייט. שנה אחר כך, הוסיף זכייה נוספת באליפות עם המועדון, שישית במספר. הקדנציה השנייה של מורנו בקבוצה נמשכה שלוש עונות, עד שב-1949 עבר לאוניברסידד קאתוליקה הצ'יליאנית. כפי שעשה במקסיקו, גם בצ'ילה הצליח מורנו להתאקלם במהרה, ותרם שמונה שערים ב-22 הופעות ליגה לזכייתה של הקבוצה באליפות צ'ילה.
ב-1950, בתום עונה אחת בלבד, עבר מורנו לקבוצה אותה אהד מילדות, וליריבתה הגדולה של קבוצת נעוריו, בוקה ג'וניורס. במדיה של בוקה לא הצליח מורנו לזכות באליפות ארגנטינה נוספת, והוא עזב בסיום עונה אחת בה סיימה בוקה כסגנית האלופה, לאחר שכבש שבעה שערים ב-23 הופעות במדי המועדון. לאחר עונה אחת בבוקה, המשיך מורנו את מעבריו התכופים ובמשך שלוש העונות הבאות רשם קדנציות קצרות, בנות לא יותר מ-15 הופעות וללא זכייה בתארים, באוניברסידד קאתוליקה (1951), דפנסור ספורטינג (1952) ופרו קאריל אואסטה (1953).
ב-1954 עבר מורנו לדפורטיבו אינדפנדיינטה מדיין הקולומביאנית. בעונתו השנייה בקבוצה רשם הישג חסר תקדים בזמנו, כשזכה באליפות קולומביה עם הקבוצה, ובכך השלים זכייה בתואר אליפות בארבע מדינות שונות. לאחר זכייה נוספת עם הקבוצה בתואר ב-1957, פרש ממשחק בגיל 41.
נבחרת ארגנטינה
מורנו החל את דרכו בנבחרת ארגנטינה ב-1936, כשהיה בן 20 בלבד. את הופעתו האחרונה רשם בשנת 1950, ובסך הכול ב-14 שנות הקריירה הבינלאומית ערך 34 הופעות בהן כבש 19 שערים.
מורנו היה שותף לשלושה טורנירי אליפות דרום אמריקה. בראשון שבהם, ב-1941, סייע לארגנטינה לזכות בתואר, תוך שהוא כובש שלושה שערים בארבעה משחקים ומסיים כסגן מלך השערים בטורניר. שנה אחר כך, בקופה אמריקה 1942, סיימה ארגנטינה כסגנית האלופה אחרי. מורנו עצמו היה למלך שערי הטורניר (במשותף) עם שבעה שערים, מתוכם חמישה בניצחון 0–12 על. ניצחון זה נותר הניצחון הגבוה ביותר בתולדות המפעל, והחמישייה אותה כבש מורנו הציבה אותו כשיאן השערים במשחק אחד בקופה אמריקה (במשותף עם שלושה שחקנים נוספים). כמו כן, אחד משעריו של מורנו במשחק היה השער ה-500 בתולדות המפעל.
בתקופה בה שיחק בקלוב אספניה המקסיקנית, זכתה ארגנטינה פעמיים נוספות בתואר - אך מורנו לא נכלל אז בסגל של גיז'רמו סטאבילה, שהורכב משחקנים מליגת העל הארגנטינאית בלבד. כשחזר לריבר פלייט, שב גם לסגל הנבחרת לקופה אמריקה 1947, וסייע לנבחרתו לזכות בתואר בפעם השלישית ברציפות והתשיעית בהיסטוריה, כשכבש שלושה שערים במהלך הטורניר. נכון ל-2015, הוא חולק את המקום השלישי בכל הזמנים בטבלת גדולי הכובשים של הקופה אמריקה.
קריירת אימון
מורנו החל את דרכו כמאמן ב-1958, מיד לאחר פרישתו, כשהתמנה לתפקיד מאמן בוקה ג'וניורס. כבר בעונתו הראשונה על הקווים הוביל את בוקה לסגנות, כשתחת הדרכתו כבשה בוקה באותה עונה יותר מכל קבוצה אחרת בליגה, עם שבעים שערים בשלושים משחקים. במהלך 1959 עבר לאמן את אול בויס מליגת המשנה, ובאותה שונה אף רשם קדנציה קצרה כמאמן נבחרת ארגנטינה, אותה הוביל למקום השני בקופה אמריקה 1959 (בטורניר השני מבין השניים באותה השנה). שנה אחר כך חזר לליגה הבכירה כשהתמנה לתפקיד מאמן הוראקן.
ב-1960 חזר לקולומביה, לקבוצת אינדפנדיינטה מדיין שבמדיה פרש. הוא אימן את הקבוצה במשך שנתיים, שבמהלכן אף שב, בגיל 44, לשמש כשחקן פעיל, עם שלוש הופעות ליגה. את הופעתו האחרונה רשם במשחק ידידות שאורגן עבורו ב-1961, בין מדיין לבוקה ג'וניורס. מורנו כבש את שני שעריה של מדיין בהפסד 2–5 לבוקה, וחמש דקות לסיום הניף את ידיו, הודה לקהל ועזב את המגרש בפעם האחרונה.
רפובליקת המכתבים
רפובליקת המכתבים (באנגלית: Republic of Letters, בצרפתית: République des Lettres, בלטינית: Respublica literaria) הוא כינוי לקהילה האינטלקטואלית הבין-לאומית שהתפתחה באירופה ולאחר מכן גם באמריקה לקראת סופה של המאה ה-17 ובמאה ה-18, בעידן הנאורות, והתבססה במידה רבה על כתיבה ושליחה בדואר של מכתבים אישיים, פמפלטים וטקסטים כתובים אחרים. היסטוריונים כיום מייחסים לרפובליקת המכתבים השפעה רבה בהפצת רעיונות בתחומי הפוליטיקה, הדת, הפילוסופיה, המדע והאמנות בעידן הנאורות.
חוסה מנואל מורנו
קריירת אימון
ב-1962 אימן לתקופה קצרה את קולו-קולו מליגת העל הצ'יליאנית, ולאחריה המשיך לקדנציות קצרות נוספות באול בויס (פעמיים) ובהוראקן. ב-1976 החל לאמן את דפורטיבו מרלו מהליגות הנמוכות בארגנטינה.
רפובליקת המכתבים
היסטוריה
הביטוי בצורתו הלטינית Respublica literaria נמצא לראשונה במכתב של פרנצ'סקו ברבארו, דיפלומט והומניסט ונציאני, לפוג'יו בראציוליני, מלומד והומניסט איטלקי ב-6 ביולי 1417. משמעה של המילה literaria באותו זמן היה "לימוד" או "ידע", ובכלל זה ידע מדעי, ולא "ספרות" כמו במובן המצומצם של ימינו, ומשמע השורש publica היה "ציבורי". הביטוי בתקופת הרנסאנס התייחס ללימוד או אגירת ידע לטובת הציבור, ושמר על משמעות זו גם מאוחר יותר כשהועשר במשמעויות נוספות.
חוסה מנואל מורנו
קריירת אימון
ב-1978, בעודו משמש כמאמן פעיל, נפטר מורנו בגיל 62. המועדון חלק לו כבוד וקרא על שמו את אצטדיון הקבוצה, שמאז מחזיקה בכינוי "לוס צ'ארוס", על שמו של "אל צ'ארו" מורנו.
רפובליקת המכתבים
היסטוריה
השימוש בביטוי התפשט במאה ה-16 ובמאה ה-17, שבסופה הוא נכלל בכותרתם של מספר כתבי עת חשובים באירופה. בייחוד, בשנת 1684 החל הפילוסוף והסופר הצרפתי פייר בל לפרסם כתב עת לביקורת ספרות בשם Nouvelles de la république des lettres (צרפתית: "חדשות רפובליקת המכתבים").
הביטוי בשפות כמו צרפתית או אנגלית ניתן להתרגם גם כ"רפובליקת האותיות" והוא היה קרוב לביטוי men of letters (מילולית: "אנשי מכתבים" או "אנשי אותיות") שפירושו המקורי היה בפשטות "אנשים היודעים קרוא וכתוב". במאות ה-17 וה-18, בתקופת ההשכלה, החלה האוריינות להתפשט באוכלוסיית אירופה, והביטוי ציין יותר ויותר אינטלקטואלים משכילים, המתעניינים בנושאים רבים ומסוגלים לבטא עצמם בכתב. ביקורת ספרות כמו גם ביקורת אמנות ומוזיקה, וכן דיון פילוסופי, מדעי ופוליטי, הפכו לבילוי נפוץ ומוערך בסלונים חברתיים. סלונים תכופות התגבשו סביב נשות חברה כמו קתרין דה ראמבוייה, מאדאם ז'ופרין ורחל ורנהגן. בחברה שבה מרבית האפשרויות לרכוש השכלה היו חסומות בפני נשים, סלונים והחלפת מכתבים מלאו תפקיד חשוב ביצירת זהות, הענקת השכלה והעצמה לנשים שהשתתפו בהם. משכילים וחברי סלונים לעיתים התייחסו לעצמם בביטוי "אזרחים ברפובליקת המכתבים".
לרפובליקת המכתבים היה תפקיד חשוב גם בעיצובם של מוסדות מדעיים ושיטות מדעיות: אקדמיות, דוגמת האקדמיה הצרפתית שנוסדה בשנת 1635; אגודות מדעיות, דוגמת החברה המלכותית הבריטית שנוסדה בשנת 1660; כתב העת המדעי; המאמר המדעי; וביקורת עמיתים מדעית. תהליך הפרסום והשיפוט של תוצאות מדעיות מתבצע עד היום באמצעות מכתבים הנשלחים בדואר, בשנים האחרונות בדרך-כלל דואר אלקטרוני. כתבי-עת מדעיים רבים עדיין נקראים בשמות המכילים את המילה letters, ומציגים סוגים מסוימים של מאמרים כ"מכתב לעורך".
רפובליקת המכתבים מעולם לא הייתה מוסד רשמי, כמו אקדמיה או אגודה ספרותית, והתקיימה כרעיון ומושג בתפיסתם של חלק מחבריה. בין היסטוריונים והוגי דעות במאה ה-21 היא מוגדרת תכופות כרשת חברתית, מושווה לרשתות חברתיות מקוונות בעידן הדיגיטלי המודרני, ונחקרת בשיטות כמותיות של ניתוח רשתות חברתיות, כגון תורת הגרפים המתמטית. דוגמה לכך היא מיזם המחקר השיתופי "מיפוי רפובליקת המכתבים" באוניברסיטת סטנפורד.
לואיס טאן
לואיס סינגווה טאן (באנגלית: Lewis Singwah Tan; נולד ב-4 בפברואר 1987) הוא שחקן, דוגמן ואמן לחימה אנגלי. הוא ידוע בתפקידיו בסדרות הטלוויזיה "איירון פיסט" ו"אדמת הפקר" וממשחקו בסרט הקולנוע "דדפול 2" משנת 2018.
קריירה
טאן הופיע בתפקידי משנה קטנים בסרטים כמו "הנגאובר 3: חוזרים לווגאס" ו"המטרה: הבית הלבן". הוא שיחק בסדרות טלוויזיה כמו "CSI: מיאמי", "הוואי חמש-אפס", ו"24".
בשנת 2016 לוהק טאן לתפקיד חוזר בעונה הראשונה של סדרת הטלוויזיה של נטפליקס "איירון פיסט". הוא כיכב בתפקיד ג'ואו צ'נג. באותה שנה לוהק טאן לסרט הפעולה "מאורת הגנבים" בכיכובו של ג'רארד באטלר.
טאן כיכב כגאיוס צ'או בעונה השלישית של סדרת הטלוויזיה "אדמת הפקר".
בשנת 2018, טאן כיכב בתור שאטרסטאר בסרט גיבורי העל "דדפול 2". באותה שנה פורסם כי טאן לוהק לתפקיד הקבוע בסדרה של לו שין לי בסדרת דרמת הפשע של נטפליקס, "Wu Assassins".
באוגוסט 2019 לוהק טאן לסרט "מורטל קומבט" בתפקיד קול יאנג. הסרט יצא לאקרנים ב־16 באפריל 2021.
בשנת 2022 שיחק בעונה השנייה של סדרת הטלוויזיה "צל ועצם" המבוססת על ספריה של לי ברדוגו.
נבחרת צ'כוסלובקיה בכדוריד נשים
נבחרת צ'כוסלובקיה בכדוריד נשים היא הנבחרת לאומית של צ'כוסלובקיה. הנבחרת השתתפה ב-9 אליפויות העולם בכדוריד וזכתה בשנת 1957.
משושה קסם
הוכחה שאין משושי קסם רגילים חוץ ממשושי קסם בסדר 3 ובסדר 1
המספרים על המשושים הם עוקבים ומתחילים 1 עד (3n^2-3n+1). ולכן הסכום שלהם הוא מספר משולשי, כלומר: ישנם (r = (2n − 1 טורים בכל כיוון (צפון-דרום, דרום מזרח-צפון מערב ודרום מערב-צפון מזרח). בכל טור סכום הספרות הוא M. ולכן: שיכול להכתב גם כ: הכפלת המשוואה ב-32 תיתן: מאחר ש-M שלם,  חייב להיות שלם. ולכן 2n-1 צריך להיות מחלק של 5. ה-nים היחידים שגם גדולים מאחד וגם מקיימים תנאי זה הם n=1 ו-n=3.
משושי קסם לא רגילים
אף על פי שאין משושי קסם רגילים מסדר שעולה על 3, ישנם כמה משושים לא רגילים. במקרה זה לא רגיל כוונתו הוא שרצף המספרים אינו מתחיל מאחד. ארסן זהרי גילה את המשושים מסדר 4 וסדר 5 הבאים: משושה הקסם מסדר 4 מתחיל מהסיפרה 3 נגמר בספרה 39, וסכום כל טור הוא 111. משושה הקסם מסדר 5 מתחיל מהספרה 6 נגמר בספרה 66 וסכום כל טור בו הוא 244.
סכום טורים גדול מ-305 במשושה מסדר חמש הוא אינו אפשרי.
משושה מסדר 5, בו ה"x" מסמל משושה מסדר 3 המשלים את רצף המספרים. במשושה העליון המשושה מסדר 3 הוא משושה קסם רגיל, ובתחתון המשושה מסדר 3 הוא משושה המתחיל בספרה 9- מסתיים בספרה 9 וסכום כל טור הוא 0.
משושה מסדר 6 ניתן לראות למטה. הוא נוצר על ידי לואיס הולבלינג, 11 אוקטובר, 2004: המשושה מתחיל בספרה 21 מסתיים בספרה 111 וסכום כל טור הוא 546.
המשושה הקסום הגדול ביותר המורכב ממספרים חיוביים התגלה על ידי ארסן זהרי ב-22 במאי 2006: המשושה הוא מסדר 7. הוא מתחיל בספרה 2 מסתיים בספרה 128 וסכום כל טור הוא 635.
עם זאת, משושה קסם מסדר 8, נוצר על ידי לואיז ק' הולבלינג ב-5 בפברואר 2006: הוא מתחיל בספרה -84 מסתיים בספרה 84 וסכום כל טור הוא 0.
משושה משולש קסומים
כפי שמוצג במשושים למעלה, הטורים של המשולשים מתפרסים בשלושה כיוונים וישנם 24 משולשים במשושה מסדר 2. בהכללה, למשושה משולש מסדר n יש 6n^2 משולשים. הסכום של כל המשולשים ניתן על ידי הנוסחה הבאה: אם אנחנו מנסים לבנות משושה משולש קסום בסדר  n, אנחנו חייבים לבחור את n כך שהוא יהיה מספר זוגי, זאת משום שישנם r = 2n טורים ולכן הסכום של כל טור הוא: על מנת שתוצאה זו תהיה מספר שלם, n חייב להיות מספר זוגי. נכון להיום, משושים משולשים קסומים מסדר 2, 4, 6 ואפילו 8 כבר התגלו. הראשון היה משושה משולש קסום מסדר 2, שהתגלה על ידי ג'ון בקר ב-13 בספטמבר 2003. מאז ג'ון פעל בשיתוף פעולה עם דויד קינג, שגילה שישנם 59,674,527 משושים משולשים קסומים מסדר 2.
למשושים משולשים קסומים ישנם מספר תכונות משותפות עם ריבועי קסם, אבל יש להם גם מספר תופעות מפתיעות. למשל, סכום המשולשים המצביעים כלפי מעלה שווה לסכום המשולשים המצביעים כלפי מטה (לא משנה באיזה סדר גודל המשושה). בדוגמה למעלה:
המחלוקת על מופע המחצית של סופרבול XXXVIII
המחלוקת על מופע המחצית של הסופרבול XXXVIII הייתה מחלוקת על תוכן מופע המחצית של הסופרבול ה-38. במופע זה תלש ג'סטין טימברלייק באופן מכוון חלק מהבגד של ג'נט ג'קסון, ובכך גרם לחשיפת השד שלה. המופע שודר ב-1 בפברואר 2004 מיוסטון טקסס על ידי רשת CBS, והאירוע, אשר גם ידוע בכינוי "Nipplegate", עורר סערה רבה ודיון ציבורי נרחב, ונחשב עד היום לאירוע הזכור ביותר בתולדות מופעי המחצית.
המופע הופק על ידי רשת MTV ובו צפו 143.6 מיליון איש. בעקבות התקרית, הודיעה הליגה הלאומית לפוטבול (NFL) כי MTV לא יפיקו יותר את מופעי המחצית. ההשלכות בעקבות התקרית באו גם לידיי ביטוי בסדרה של סנקציות שהטילו גופים שונים על ג'קסון. כך למשל חברת CBS Viacom שבה בין היתר כלולות חברות בת כמו MTV, ו-Infinity Broadcasting, החרימו את הקליפים והשירים של ג'קסון מערוצי הטלוויזיה שלהם ומתחנות הרדיו שלהם. ההשלכות של האירוע המשיכו כאשר ועדת התקשורת הפדרלית (FCC) קנסה את CBS בסכום של 27,500 דולר, ולאחר מכן אף הגדילה את הקנס ל-325,000 דולר. בסופו של דבר הם קנסו את רשת CBS בשיעור של 550,000 דולר בגין האירוע, אך קנס זה בוטל על ידי בית המשפט לענייני הערעור השלישי בשנת 2011, ותיק להחזרת הקנס נדחה בשנת 2012.
הרבה גופים לעגו לאירוע וכינו אותו כ"תעלול יחצני". מספר פרשנים נוספים אך כינו את האירוע כ"סימן לירידה במוסריות בתרבות האמריקאית", בעוד שאחרים ראו את האירוע כלא מזיק, וטענו כי הוא זוכה לתשומת לב מופרזת ולתגובות נגד רבות מדי.
האירוע צבר פופולריות רבה בעולם כאשר המונח "ג'נט ג'קסון" היה למונח המחופש ביותר באינטרנט בשנת 2004. עם הקמתו של האתר יוטיוב, הועלה לשם סרטון של התקרית, ובכך למעשה ג'קסון הפכה לאדם המחופש ביותר באינטרנט גם בשנת 2005. לאחר המופע רבים חיפשו דברים שקשורים אליו באינטרנט, ובכך האירוע שבר שיא כאשר הפך לאירוע המחופש ביותר באינטרנט ביממה אחת בלבד. בנוסף לכך האירוע הפך לאירוע הנצפה בותר בתולדות הטלוויזיה האמריקאית, והאירוע שהוקלט הכי הרב הפעמים מאז שהושק מכשיר ההקלטה TiVo. לאחר התקרית מספר המנויים של TiVo עלה ב-35 אלף מנויים. לאחר התקרית הרבה השתמשו במונח "תקלה במלתחה" עד שבסופו של דבר נוסף למילון ובסטר.
רקע ופיתוח
ב-2002 מגזין "בידור שבועי" הודיע כי ג'קסון היא האמנית שתוביל את מופע המחצית הבא אולם בסוף U2 נבחרו להוביל את המופע לאחר שמפיקי המופע צפו במופע של הלהקה והתרשמו מהלהקה. שנה לאחר מכן בספטמבר 2003 הפקת המופע הכריזה באופן רשמי כי ג'קסון היא זו שתוביל את המופע. מכיוון שהמופע היה בשנת בחירות הסלוגן של המופע היה "בחר או תפסיד" על מנת לעודד את הצופים הצעירים להצביע ולהביע מעורבות פוליטית.
טימברלייק ראה את ג'קסון לראשונה כאשר היה בסיבוב ההופעות "Rhythm Nation Tour" כאשר היה נער. לאחר מכן כשטימברלייק היה חבר בלהקת אן סינק ג'קסון בחרה בלהקה כמופע החימום שלה בסיבוב ההופעות "Velvet Rope World Tour". הלהקה אז לא הייתה פופולרית ועבורם זו הייתה הזדמנות לזכות להכרה. בעקבות סיבוב ההופעות נוצר חיבור בין ג'קסון לטימברלייק והשניים נהפכו לחברים ואף ג'קסון שיבחה את טימברלייק. בהמשך טימברלייק החל לשאוב השראה מג'קסון כאשר שאב השראה מהקליפ לשיר "That's the Way Love Goes" לאחד הקליפים של אן סינק. טיבמרלייק בכללי התפעל מג'קסון ומהיכולת שלה להופיע על במה. בנוסף כנשאל פעם אחת בריאיון, "מי לדעתו הבחורה הכי סקסית בעולם" ענה טימברלייק את שמה של ג'קסון. בהמשך טימברלייק עזב את אן סינק והחל בהקלטת אלבום הבכורה שלו. במסגרת ההקלטות הוא ביקש מג'קסון שתשמש כזמרת רקע לאחד מהשירי האלבום.
התקרית
ג'קסון הייתה האומן המוביל של המופע והיא ביצעה כמה מלהיטיה הגדולים. בהמשך המופע טימברלייק עלה לבמה וביצע ביחד עם ג'קסון את שירו "Rock Your Body". במהלך המופע השניים ביצעו תנועות ריקוד מיניות ולאחר מכן טימברלייק שר את השורה "Gonna have you naked by the end of this song" (הולך לגרום לך להיות עירומה בסוף השיר הזה). לאחר ששר את המשפט הזה הוא תלש חתיכת בד מהלבוש של ג'קסון ובכך חשף את השד הימני שלה כאשר הפטמה שלה הייתה מכוסה חלקית עם עגיל. כשנייה לאחר התקרית CBS הפסיקו את שידור המופע.
תגובות
התקרית זכתה לכינוי "תקלת מלתחה" אשר לימים נעשה בו שימוש תדיר גם ללא קשר לתקרית.
CBS ו-MTV התנצלו על התקרית אך טענו כי לא היה להם קשר לתקרית וכי הם לא ידעו בכלל מה ג'קסון וטימברלייק מתכננים לעשות. מנכ"ל MTV טום פרסטון טען בראיון לסוכנות הידיעות רויטרס "כי החשיפה הייתה פעלול שתוזמן על ידי ג'קסון" ושרק התלבושת שלה אושרה מראש. מאוחר יותר CBS ו-MTV כן אמרו כי הם ידעו מה ג'קסון וטימברלייק מתכננים לעשות אך הם לא ידעו שזה יכלול עירום. על האירוע נמתחה ביקורת פומבית על ידי נציב ה-NFL, פול טגליאב, יו"ר ה- FCC, מייקל פאוול, וסגן הנשיא הבכיר ב-NFL, ג'ו בראון. כתוצאה מהתקרית סרט דוקומנטרי שמתעד את מאחוריי הקלעים של הכנת המופע היה אמור להיות משודר ב-MTV אך בוטל.
בהמשך נציג מטעמה של ג'קסון סיפר מה באמת היה אמור לקרות באירוע. לפי טענותיו של הנציג טימברלייק היה אמור למשוך גומי שהיה אמור לחשוף חזיית תחרה אותה לבשה ג'קסון מתחת לבגד השחור אותו לבשה במהלך המופע. אך לא כמתוכנן גם החלק של החזייה נתלש ובכך קרה מה שקרה. אך למרות זאת CBS עדיין דרשו מג'קסון להתנצל באופן פומבי על התקרית. בסופו של דבר ג'קסון פרסמה סרטון התנצלות ובו אמרה: "ההחלטה שלי לשנות את הופעת הסופרבול התקבלה לאחר החזרה האחרונה. MTV, CBS, וה-NFL לא ידעו על זה בכלל ולרוע המזל, כל העניין השתבש הסוף. אני ממש מצטערת אם פגעתי במישהו, זו באמת לא הייתה כוונתי." בריאיון לעיתון "USA Today" ג'קסון דיברה שוב על האירוע כאשר אמרה: "זה באמת מביך אותי לדעת ש-90 מיליון [143.6 מיליון] אנשים ראו את השד שלי ואז לראות את האינטרנט מפוצץ בתמונות ענקיות של זה, אבל יש דברים גרועים הרבה יותר בעולם כדי שזה יהיה הנושא העיקרי שיעלה על סדר היום. לאחר מכן הוסיפה: "מי יודע, אולי הם יכעסו על משהו אחר שאני אעשה בהופעה שלי, אבל לפחות זה לא יהיה חדש בעיניי, מכיוון שכבר עברתי את כל זה. אבל אני מרגישה מאוד חיובית ושהדברים יסתדרו. הכל קורה מסיבה כלשהי".
מייקל מוסטו מעיתון וילג' ווייס כתב על התקרית: "ג'נט הפכה לז'אן ד'ארק החדשה כאשר תורה היה להישרף על המוקד. החזה שלה שימש כהסחת דעת מנושאים יותר חשובים כמו עיראק ונושאים אחרים שאנחנו צריכים להיות נחרדים מהם. הסיפור זכה לתשומת לב יתרה אף על פי שאיש לא הוכיח שהשד שלה פגע במישהו." רוברט טננבאום ממגזין בלנדר גם גינה את תגובת התקשורת והקהל כאשר כינה אותם כ"צבועים": "עם כל מה שאתם רואים בטלוויזיה אתם יכולים להבין שיש דברים יותר חשובים להתמקד בהם מאשר בגוף האישה היפה. יש אנשים שסובלים ממחסור בבית, מרעב, ממלחמות ומאיידס." במסגרת אותה הכתבה ג'קסון הגיבה שוב לסערה כאשר אמרה "אני חושבת שזה לא היה מקרי שזה קרה דווקא בשנת בחירות. אנשים היו צריכים משהו אחר להתמקד בו במקום המלחמה ואני הייתי הדבר המושלם לכך. שאנשים יחשבו מה שהם רוצים אבל זו הייתה תאונה. זה לא היה פעלול. זה היה מביך אותי שכל אותם אנשים יראו את השד שלי. זה כמו שהפין שלך מסתובב מול מיליוני ועשרות מיליוני אנשים." בנוסף היא טענה כי האנשים שעוררו סערה סביב המקרה "סתרו את עצמם" לאור העובדה כי באותה תקופה נהגו לשדר פרסומות שנויות במחלוקת בנושאים כמו ויאגרה ומשקאות חריפים. בנוסף ג'קסון אמרה כי היא ציינה שהתקלה "לא הייתה מכוונת" אך בתקשורת הוציאו את הדברים מהקשרם ואמרו שהיא השתמשה במילה "תאונה" כדי להפוך את זה ליותר דרמטי. ג'קסון המשיכה לדבר על התקרית גם במגזין "גלמור": "קשה להאמין שיש מלחמה ורעב בעולם ובכל זאת אנשים עשו כזה עניין גדול על חזה. אנשים אמרו שזה נעשה בכוונה בשביל למכור תקליטים. אתה יודע מה? מעולם לא עשיתי תעלולי יח"צ. למה שאעשה את זה ושהאלבום שלי ייצא רק חודשיים אחר כך? זה לא הגיוני." חודשיים לאחר התקרית ג'קסון טענה כי היא הרגישה "המומה", מהביקורת כלפיה: "אנשים חושבים שאני חסינה ואני לא נפגעת ממה שנאמר. הם שואלים אותי שאלות שמזעזעות אותי. לא כולם חזקים כמו אנשים אחרים והמילים יכולות להרוג. אנשים דוחקים אותך לפינה ואת מתחילה לחשוב, 'אני יכולה להתמודד עם זה?' אבל אני יודעת שאני יכולה." בנוסף בקיץ 2006 ג'נט הוציאה שיר בשם "So Excited" כאשר בקליפ שלו נצפית ג'נט שהיא רוקדת עם בגדים אך בשלב מסוים של הקליפ הבגדים שלה יורדים מגופה והיא מכסה את שדיה. בנוסף ישנה סצנה נוספת בה היא נראית מקיימת יחסי מין במקום ציבורי כאשר העוברים והשבים מצלמים אותה במצלמת רטגן. לא ברור עד היום האם הקליפ עוסק באופן מכוון או בעקיפין בתקרית לאור סצנות אלו.
לאחר האירוע בניגוד לג'קסון טימברלייק לא התנצל על האירוע ואמר בתוכנית "Access Hollywood": "אנחנו אוהבים לתת לכם על מה לדבר." מאוחר יותר טימברלייק כן התנצל על התקרית כאשר אמר: "אני מצטער שמישהו נעלב מהתקלה בארון הבגדים במהלך הופעת המחצית של הסופרבול. זה לא היה מכוון ואני מצטער." בשבוע שלאחר המופע אמר: "אני יודע שזה היה שבוע קשה על כולם. מה שקרה היה לא מכוון, מצער לחלוטין ואני מתנצל אם אתם נעלבים." טימברלייק העניק ראיון נוסף בטקס הגראמי והצהיר, "כל מה שיכולתי לומר היה 'אוי אלוהים. אוי אלוהים'", אמר טימברלייק. "הסתכלתי עליה. הם העלו מגבת על הבמה. הם כיסו אותה. הייתי נבוך לגמרי ופשוט ירדתי מהבמה מהר ככל שיכולתי. אני מתוסכל מכל המצב. אני מתוסכל מכך שאני צריך להיות תחת חקירה." בשנת 2021 פורסם סרט דוקומנטרי אודות בריטני ספירס. בסרט דובר על יחסו של טימברלייק כלפי בריטני לאחר הפרידה שלהם מה שגרר תגובות שליליות רבות ברשתות החברתיות כלפי טימברלייק והרבה גם ניצלו את הבמה כדי לגנות את יחסו של טימברלייק כלפי ג'קסון. כתוצאה מכך טימברלייק פרסם מכתב התנצלות ובו כלל התנצלות גם כלפי יחסו לג'קסון.
תאוריות בתקשורת
בעקבות התקרית אנשים רבים בתקשורת חשדו כי לג'קסון היו מניעים נסתרים ולמעשה האירוע נעשה בכוונה. בתגובה לכך ג'קסון אמרה: "זה היה פשוט תזמון מושלם להוריד את הפוקוס של אנשים מדברים אחרים. זה מה שקרה, וזה קרה לי." מייקל ריץ', מנהל מרכז הרווארד בנושא מדיה ובריאות ילדים, ג'יי רוזנטל, עורך הדין לקואליציית אמני ההקלטה, וסימון רנשו מקבוצת ההנהלה "הפירמה" הביעו תחושות דומות כלפי המקרה. באחד מפרקי הסדרה בוסטון ליגל היה יחס גם כן לאירוע וגם שם דובר על כך שהאירוע היה מכוון על ידי תאגידים שונים על מנת להסיח את דעת הקהל מדברים אחרים שקרו באותה תקופה. דניאל סבר מ"רולינג סטון" דווקא טען אחרת כאשר טען כי ה-FCC ניצלו את התקרית על מנת "להשתמש בכל הכוח שנשאר להם" וכי "אף על פי שתקרית הפטמה תחילה לדעוך FCC ינצלו את זה בשביל לשאת את הלפיד שלה גם בחצי העשור הבא." סינתיה פרנץ' ממגזין "Popmatters" טענה כי "צריך להתמקד בחדשות משמעותיות יותר ולא בהסחות דעת יומיות שמציעים אנשים כמו פוליטיקאים, זמרים ועיתונאים. ג'נט היא לא האדם שבדרך כלל אנחנו צופים בו בטלוויזיה בכל מקרה."
בארצות הברית
בארצות הברית התקרית עוררה סערה רבה והובילה לתשומת לב תקשורתית. האירוע זכה לכינוי "Nipplegate". בין היתר האירוע הביא לתשומת לב תקשורתית של ה-PTC (מועצת ההורים הרשמית של ארצות הברית) שגינו את מופע המחצית והגישו תלונה על המופע ל-FCC. אך מלבד התלונה של ה-PTC הובאו ל-FCC תלונות של עוד 540 אלף אנשים בארצות הברית, כאשר ה-PTC לקח אחריות על 65 אלף מהם. עורכת הדין פיליס שלאפלי ומקים ה-PTC ל. ברנט בוזל השלישי הביעו גם הם ביקורת על המופע בטורים השבועיים שלהם. הסנאטור זל מילר גינה גם הוא את מופע המחצית בפניי הסנאט ובמאמר באתר Salon.com וכינה אותו כ"ירידה במוסריות של אמריקה". אך למרות זאת בסקר שנערך כ-3 שבועות לאחר התקרית אף על פי ש-54% מהנשאלים גינו את האירועים עדיין רק 18% מהם תמכו בחקירת ה-FCC. גם המפיק והבמאי ספייק לי היו מבין הידוענים שהגיבו לתקרית כאשר כינה אותו "שפל חדש". אם כי המועמד הדמוקרטי לנשיאות באותה תקופה הווארד דין כנה את חקירת ה-FCC כ"טיפשית" וטען כי "FCC צריכים להתעסק בדברים יותר חשובים".
האזכור של התקרית נעשה גם בתוכניות טוק שואו כמו בתוכנית של דייוויד לטרמן בה האירוע ספג לעג כאשר לטרמן אמר: "אני שמח שזה קרה כי למשך לילה אחד לא הייתי האידיוט הגדול ביותר" ולמחרת אמר כי "נשיא ארצות הברית הקים ארון בגדים מאובטח כדי למנוע תקלות נוספות במלתחה" ואף בפרק נוסף הוא גם השתמש בלעג במושג "תקלה בארון הבגדים". כחודש וחצי לאחר התקרית ג'קסון עצמה התארחה בתוכנית, זו הייתה הפעם ראשונה בה ג'קסון התראיינה מאז התקרית מה שגרם לרייטינג של הפרק לעלות בכ-20 אחוז. שדרן הרדיו לארי קינג גם התבדח על התקרית כאשר אמר כי ג'קסון "נתנה לו ללבוש פעם אחת זוג כתפיות שמנוקב בהם חור בגודל של פטמה."
התקרית המשיכה להיות נושא לדיון גם בשנת 2005 כאשר העיתון "The Onion" פרסם מאמר סאטירי כשהכותרת שלו הייתה: "ילדים שעדיין סובלים מטראומה כתוצאה מכך שראו שד חשוף חלקית בטלוויזיה שנה שעברה" ועסק בתגובת הקהל לתקרית. בתחילת 2005 פרסם ה-PTC מאמר שטוען כי רשת MTV קידמה בשנה החולפת נושאים שנויים במחלוקת כמו מין, אלכוהול וסמים ובין היתר התייחסו גם לתקרית. מנהלת רשת MTV ג'ני קדאס טענה כי המאמר "ממעיט בערך האינטלקט של הצעירים ורמת התחכום שלהם." בנוסף היא גם נתנה דוגמאות לכך שהרשת כן מצנזרת תוכן בלתי הולם. בעקבות התקרית רשת ESPN החליטה לבטל את סדרת הדרמה "Playmakers" לאחר עונה אחת בלבד. בנוסף פרסומת של חברת באדוויזר הייתה אמורה להיות משודרת בגמר שבשנה שלאחר מכן אך בוטלה בעקבות התקרית.
בקנדה
בניגוד לארצות הברית בקנדה התקרית לא עוררה סערה או זעם מצד הצופים כאשר רק 50 אנשים התלוננו על התקרית למועצת השידורים הקנדית (CBSC).פרופסור רוברט תומפסון, מנהל המרכז לחקר הטלוויזיה הפופולרית באוניברסיטת סירקיוז, הצהיר: "אני יודע שאנשים רבים במדינות אחרות מגרדים בראשם וחושבים 'מה בכלל המהומה הגדולה שם?'."
בניו זילנד
גם בניו זילנד התקרית לא עוררה סערה גדולה. בניו זילנד הקטע של חשיפת השד שודר בהילוך איטי בניגוד לארצות הברית ששם לאחר הקטע הצלמים הפסיקו מייד לצלם את המופע ולא הראו את הקטע שוב. בנוסף גם בניו זילנד טענו כי ארצות הברית הפכו את האירוע למחלוקת גדולה מדי. בנוסף במאמר שנכתב בעיתון הגדול ביותר בניו זילנד כתבו כי "האמריקאים אמנם אינם תומכים בחשיפת שד אך כן תומכים בדברים מוסרים לא פחות כמו פלישתם לעיראק או צפייה בתוכניות כמו סקס והעיר הגדולה".
מבחינה משפטית
ביום המופע הגישה בנקאית בשם טרי קרלין מנוקסוויל, טנסי תביעה נגד טימברלייק וג'קסון "בשם כל האזרחים האמריקאים שצפו בהתנהלות המקוממת". בתביעה נאמר כי מופע המחצית הכיל "מעשים מפורשים מינית שנועדו רק לצבור פרסום ובסופו של דבר להגדיל את הרווחים לעצמם". בתביעה ביקשו נזקים עונשיים ופיצויים מרביים מצד המבצעים אך מאוחר יותר וויתרה קרלין על התביעה. כעבור שלושה חודשים הגיש אריק סטפנסון, עורך דין מפרמינגטון, יוטה, תביעה בסך 5,000 דולר לבית המשפט לתביעות קטנות בגין פרסום כוזב בתוכנית המחצית של סופרבול, שכן הוא, אביו של שלושה ילדים צעירים, טען כי פרסום המשחק הביא אותו להאמין כי המופע יכלול תכנים אשר יתאימו גם לילדים. התביעה נדחתה מכיוון שסטפנסון היה צריך להגיש תביעה פדרלית או תלונה ל-FCC, שכבר חקרה את התקרית.
אמריקה אונליין, ספקית שירותי האינטרנט שמימנה את מופע המחצית, דרשה החזר של כ-7.5 מיליון דולר ששילמה כדי לתת חסות ולפרסם בתוכנית המחצית. עם זאת, לא היו מפרסמים אחרים של הסופרבול עם דרישות דומות.
האירוע עורר פריחה של קנסות שה-FCC גבה לאחר התקרית בטענה כי המופיע נועד "ללהט, לרתום ולזעזע את הצופים" וכי הוא היה מכוון בעקבות המילים המיניות שטימברלייק שר לפניי התקרית שרמזו לזה שזה הולך לקרות. בנוסף ה-FCC טענו כי MTV ידעו על כך שהתקרית עומדת לקרות למרות הסנקציות שהטילו על ג'קסון לאחר התקרית מכיוון שבאתר שלהם הם רשמו כי המופע הולך לספק "רגעים מעוררי תדהמה". בנוסף הם טענו כי גם CBS היו מעורבים בעניין ושהם אשרו את המופע על מנת למשוך צופים. CBS מנגד טענו כי התקרית לא הייתה מתכוננת על ידם אך מאוחר יותר טענו כי התקרית הייתה מתכוננת אך ורק על ידי טימברלייק וג'קסון אך הם תכננו את זה כך שזה יהיה פחות חושפני ממה שהיה. כתוצאה מכך ה-FCC הטיל קנס של 27,500 דולר על רשת "Viacom", רשת הבת של CBS ובנוסף הטילו קנס על CBS עצמם בגובה של 550 אלף דולר, הקנס הגדול ביותר שניתן לרשת טלוויזיה באותה תקופה. עם זאת מועצת הטלוויזיה להורים וכמה עובדי FCC טענו כי הקנס היה נמוך מדי מכיוון שחישוב הקנס כלל קנס על 20 חברות בת של CBS אף על פי של-CBS היו בפועל יותר חברות. אך בסקר שערך מגזין "טיים" 66% מהנשאלים אמרו כי לטענתם FCC הגיבו בצורה מוגזמת לאירוע.
בנובמבר 2004 שילמה ויאקום 3.5 מיליון דולר על מנת לבטל את כל התלונות והתביעות כנגד החברה בעבר ובהווה כולל את הקנס של ה-FCC. במרץ 2006 החליט באופן סופי ה-FCC על הטלת הקנס על חברת CBS בעלות של 550 אלף דולר. CBS שילמו את הקנס אך לאחר מכן ערערו עליו.
ביולי 2008 בית המשפט פסק לטובת CBS ובכך ביטל את הקנס של ה-FCC בטענה כי האכיפה כרוכה בסטייה משמעותית מהנוהג הקודם שלא הוכרז כשינוי מדיניות ברור. אולם ב-4 במאי 2009 בית המשפט העליון השיב את התיק למעגל השלישי לצורך בחינה מחודשת לאור המחלוקת שהתנהלה בין FCC לרשת פוקס באותה שנה שבמסגרתה רשת FCC טענה כי נעשה שימוש במילים גסות ללא צנזורה בטקס פרסי הבילבורד של שנת 2002 ושל שנת 2003 ובכך אסרה על שימוש במילים גסות ללא צנזורה בתוכניות טלוויזיה בארצות הברית.
ב-2 בנובמבר 2011 בית המשפט של המעגל השלישי פסק שוב לטובת CBS בטענה שהחוקים שהיו אז אינן מנעו מהתקרית להתקיים וכי FCC אינם יכולים לשנות את החוקים בדיעבד.
צנזורה והסדרת שידור
אתר האינטרנט "Soap Opera Central" פרסם מאמר כי לטענו לתקרית הייתה השפעה על תכנים שמוצגים בטלוויזיה בשעות היום. למשל לאחר התקרית תוכניות טלוויזיה כמו "אהבה אחרי הצהריים" ואופרות סבון כמו "כשהעולם מסתובב" ו-"Guiding Light" החלו להציג סצנות עירום מיניות בקרב גברים. בעקבות כך FCC החלו בחקירה גם נגד תוכניות אלה לגבי האם הצגת תכנים מיניים שכאלו בשעות היום בטלוויזיה היא מותרת על פי חוקי השידור. בעקבות כך החלו דיונים לגבי האם זה לגיטימי להציג תכנים מיניים בשעות היום בטלוויזיה.
בעקבות התקרית אירועי ספורט נוספים החלו להקפיד יותר על התכנים באירועים שלהם. כך למשל הופעת המחצית של משחקי הפרו-בול היו אמורים לכלול הופעה של הזמר ג'יי. סי. שאזיי אך בסופו של דבר הופעתו בוטלה מכיוון שבמופע היה אמור לשיר שיר בשם "Blowin' Me Up (with Her Love)" אך בשל התכנים המיניים של השיר הוחלט לבטל את המופע (אף על פי שהמופע שודר על ידי רשת ESPN ורשת זו אינה כפופה לכללים של ה-FCC). גם במשחקי ה-NBA פעלו באופן דומה כאשר ביונסה הייתה אמורה להופיע במחצית של אחד המשחקים עם השיר "Naughty Girl" אך בשל תוכנו המיני היא נאלצה להחליף את השיר (אף על פי שהמופע שודר על ידי רשת TNT שגם הם לא כפופים לכללים של ה-FCC). גם ג'קסון נכחה במשחק אך היא התלבשה אופן שמרני. בנוסף גם הפקת פרסי הגראמי דחתה את הטקס אשר היה אמור להתקיים ב-8 בפברואר על מנת לבדוק את תוכני המופע יותר לעומק ולצנר תכנים שאינם הולמים וכך גם עשתה הפקת טקסי האוסקר.
בעקבות כך הפקת אופרת הסבון "Guiding Light" צנזרה סצנת עירום באחד מהפרקים שלה אף על פי שהפרק כבר צולם ובעקבות כך גם פוטר המפיק בפועל של הסדרה. לאחר מהלך זה גם שאר אופרות הסבון במדינה נהגו באותה צורה ונמנעו מלהציג תכנים פרובוקטיביים בפרקים שלהם. גם ברשת NBC נהגו אותו הדבר כאשר ערכו סצנה בסדרה ER בה שד של אחת המטופלות היה חשוף. בנובמבר אותה שנה 65 רשתות שידור שפעלו תחת רשת ABC ביטלו את שידורו של הסרט "להציל את טוראי ריאן" בשל התכנים האלימים והפורנוגרפים שבו. אמנם לא נאמר מפורשות כי שידור הסרט בוטל בעקבות התקרית אך מאמר שנכתב במסגרת מגזין "בידור שבועי" טען כי היה קשר בין התקרית להקרנת הסרט. גם התצוגה השנתית של ויקטוריה סיקרט בוטלה כתגובה לאירוע.
בעקבות התקרית ה-FCC החיל תקנות מחמירות לגבי שידור של תכנים שנויים במחלוקת בטלוויזיה ובתחנות הרדיו. כך למשל תחנות רדיו נאלצו להסיר שירים מרשימת ההשמעה שלהם או לצנזר אותם אם הכילו תכנים המוגדרים כ"גסים, וולגרים ומחללים את אלוהים" על פי ה-FCC, גם בתחנות רדיו המנגנות מוזיקת רוק. בעקבות כך מספר חברות שידור (ביניהם ויאקום) ביחד עם ה-RIAA הגישו עתירה כנגד התקנות המחמירות של ה-FCC. בעקבות כך חברת "Clear Clear Communications" ביטלה את שידוריו של שדרן הרדיו האוורד שטרן במספר תחנות שלה בעקבות התכנים השנויים במחלוקת בתוכניות שלו. הסנקציות שהוטלו על הרדיו המשיכו בכך שה-FCC הטיל קנס על שדרן הרדיו Bubba the Love Sponge בטענה ששידר תוכן מגונה. בעקבות כך מספר רשתות שידור קבעו תקנות המחייבות הפסקה של 5 דקות לפניי שחוזרים לשידור בכל פעם שנעשה שימוש בתוכן מגונה בתשדירים כמו טקסי פרסים. בסוף שנת 2004 העביר בית הנבחרים של ארצות הברית הצעת חוק להעלאת העונש המרבי של ה-FCC מ-27,500 דולר ל-500,000 דולר לכל הפרה, הסנאט של ארצות הברית הצביע על הורדתו ל-275,000 דולר לאירוע, עם מכסה של 3 מיליון דולר ליום. ביוני 2006 נקבע באופן סופי כי הקנס יעמוד על 325 אלף דולר.
התקרית גם גרמה לשליטה הדוקה יותר בתכנים מצד בעלי ומנהלי תחנות. ויאקום, במרכז המחלוקת, העסיקה גם את האוורד שטרן השנוי במחלוקת בחטיבת הרדיו שלה (באותה תקופה נקראה שידור אינפיניטי). בעקבות כך הרבה אנשים כינו את שטרן "כמכניס עידן חדש לתחנות הרדיו". ביטולו של תוכניתו בתחנות הרדיו השונות הובילו אותו לעבור לשדר מהרדיו הארצי לרדיו הלוויני. בנוסף התקרית גרמה להפקות של טקסי פרסים שמכוונים לילדים ונוער כמו טקס פרסי בחירת הנוער וטקסי הפרסים של MTV לצנזר תכנים מיניים ושנויים במחלוקת אשר בעבר נחשבו למרכז של אותם טקסים. בשנת 2006 יצא הספר "The Decency Wars: The Campaign to Cleanse American Culture" מאת רדריק ס. ליין אשר נכתב בהשראת המחלוקת סביב התקרית.
לאור התקרית עד שנת 2011 לא הופיעה אף אישה במופע גמר המחצית. רק בשנת 2011 הופיעו להקת בלאק אייד פיז ביחד עם הסולנית שלהם פרגי ובכך למעשה הפכו לאקט הראשון שמופיע בסופרבול עם אישה מאז התקרית ובנוסף הם גם היו לאקט הפופ הראשון שהופיע במופע מאז התקרית. בשנת 2012 מדונה נבחרה להוביל את המופע ובכך הפכה לאמנית הסולו הראשונה להוביל את המופע מאז התקרית. מאז הופעתה של מדונה הופיעו מספר נשים בהופעת המחצית ביניהן ביונסה, קייטי פרי וליידי גאגא. באותן שנים הופיעו אמני רוק שהופיעו בדרך כלל עם קלאסיקות רוק משנות ה-70 וה-80.
השפעה על אירועי ספורט
גם ה-NFL ספגו מחלוקות קטנות יותר בנושא במהלך השנים. למשל ה-FCC קיבלו תלונה בתחילת 2005 לאחר ששחקן הפוטבול רנדי מוס חשף את ישבנו לקהל כאשר קלע טאצ'דאון. עם זאת ה-FCC הכחיש את התלונה מכיוון לשטענתם מוס היה לבוש בעת המחווה ושהמחווה נמשכה למשך מספר שניות בלבד אך לבסוף מוס נקנס על ידי ה-NFL. כשנתיים לאחר מכן באחד ממשחקי הפלייאוף של נבחרות הפוטבול המצלמה הופנתה לקהל ובמצלמה נראה אחד האוהדים עם חולצה שעליה הכיתוב "Fuck DA EAGLES". גם קטע זה עורר סערה כאשר מועצת הטלוויזיה של ההורים הגישה תלונות ל-FCC על התקרית.
השפעת התקרית על ג'נט
מנכ"ל ויאקום החרים את שיריה של ג'נט מכל ערוצים ותחנות הרדיו שהיו באחריות ויאקום ביניהם ערוצי MTV וערוצים של רשת CBS. בנוסף ג'קסון הייתה אמורה להופיע בטקס פרסי הגראמי ה-46 שהיה אמור להתקיים באותו שבוע אך הופעתה בוטלה לאור התקרית אם כי יש האומרים שהפקת המופע הפעילה לחץ על ג'קסון לבטל את הגעתה באופן יזום. הופעתו של טימברלייק בטקס לא בוטלה. רוב האמנים אשר נכחו בטקס התבקשו להתייחס לתקרית.
בנוסף ג'קסון הייתה אמורה לגלם את לנה הורן בסרט אודות חייה אך נאלצה להתפטר עקב התקרית. בנוסף וולט דיסני הסירו מהפארק שלהם פסל של מיקי מאוס שלובש תלבושת של ג'קסון.
בנוסף התקרית השפיעה על יציאת אלבומה השמיני Damita Jo אשר יצא באתה שנה. רוב מבקרי המוזיקה המרכזיים אשר ביקרו את האלבום אמנם נתנו לו ביקורת חיובית אך ניצלו את הבמה בשביל לתקוף את ג'קסון אודות התקרית. אם כי למרות התקרית האלבום זכה להצלחה כאשר נכמר בכ-3 מיליון עותקים, הגיע למעמד פלטינה בארצות הברית ובנוסף היה מועמד לגראמי. אם כי בעקבות החרם שבוצע על השירים של ג'קסון בחלק מתחנות הרדיו השירים שהוצאו מהאלבום התקשו להצליח ואף אחד מהם לא הצליח להיכנס אל העשרים העליונים במצעד האמריקאי הרשמי, אם כי עדיין שניים משירי האלבום הגיעו למקום הראשון במצעד שירי המועדונים. התקרית השפיעה גם על אלבומה התשיעי 20 Y.O. כאשר גם ביציאתו ערוצי מוזיקה החרימו את הקליפים של הזמרת ותחנות רדיו החרימו שירים שיצאו מהאלבום. אם כי עדיין האלבום הצליח להגיע למעמד פלטינה בארצות הברית ולהיות מועמד לגראמי. רק בשנת 2008 תחנות הרדיו הפסיקו להחרים את ג'נט ובכך השיר שלה "Feedback" הצליח להיכנס לעשרים העליונים במצעד האמריקאי ונהיה לשיר הראשון שלה לעשות זאת מאז שנת 2001. בנוסף יצא מהאלבום השיר "Nothing" אשר הגיע למקום הראשון במצעד ההורדות הדיגיטליות של שירי פופ ואף היה מועמד לאוסקר.
ב-29 במרץ ג'קסון התראיינה בתוכנית האירוח של דייוויד לטרמן בפעם הראשונה מאז התקרית אף על פי שבאותה תקופה יצא אלבומה ואף על פי שנהוג שאמן מתראיין לפניי יציאת האלבום שלו במקומות שונים ג'קסון נמנעה מלהתראיין בכל הזמן הזה. בעקבות כך הרייטינג של התכנית זינק למעל 20 אחוזים. לאחר מכן ג'קסון המשיכה להופיע בטלוויזיה בהדרגה כאשר באפריל היא הופיעה במערכון של SNL בתור עצמה כאשר היא מופיעה במערכון שעסק בתקרית. לאחר מכן היא הופיעה בתוכנית בוקר טוב אמריקה ובכך זו הייתה ההופעה החיה הראשונה שלה מאז התקרית אף על פי שבאותה תקופה יצא אלבומה אך בניגוד לנהוג לא נהגה לקדם אותו באותה תקופה. ב-2006 ג'קסון שבה לדבר על התקרית לראשונה מזה שנתיים בתוכנית של אופרה וינפרי וטענה שוב כי התקרית הייתה תאונה. בנוסף היא דיברה בריאיון על היחס של טימברלייק כלפי המקרה כאשר אמרה: "ג'סטין הגיע לדבר איתי, לא דיברנו אבל הוא הגיע לדבר איתי, וכמו שאמרתי חברות חשובה לי מאוד אבל יש דברים מסוימים שאתה לא עושה לחברים. אתקשר אליו בזמן שארצה." בנוסף ג'קסון סיפרה כי היא "שמעה דברים מסוימים" שנאמרו על ידי טימברלייק ושהיא חשה שהוא "השאיר אותה בתלויה במידה מסוימת".
ויאקום גם בחרו להגיב על הפרשה כאשר אמרו: "[אנחנו] ממש שומרים על המוניטין שלנו [...] הבעיה מאוד גדולה, אף אחד לא מוכן ליישר קו עם שום דבר שקשור לג'נט. הדרגים הגבוהים עדיין עצבניים עליה והם רצו שנאכוף אמצעי ענישה." "[...] לכן הרדיו לא ינגן את השירים שלה ו-MTV לא תשדר את הקליפים לשירים "I Want You" ו-"All Nite" אף על פי שאנחנו מודעים שהשירים האלו יכלו להיות להיטים בנקודה אחרת בקריירה של ג'קסון."
השפעת התקרית על טימברלייק
בניגוד לג'קסון שהוטלו עליה סנקציות רבות מאז האירוע על טימברלייק לא הוטלו סנקציות כמו שהוטלו על ג'קסון. כשבוע לאחר התקרית טימברלייק הופיע בטקס הגראמי בניגוד לג'קסון שהופעתה בטקס בוטלה. טימברלייק התראיין על התקרית בשנת 2006 כאשר אמר כי לטענתו "אמריקה מתנהגת בקשיחות יתרה כלפי נשים וכלפי אנשים ממוצא אתני". בתקופה שלפניי המופע טימברלייק וג'קסון דנו לגבי דואט שיבצעו באלבומה ואף היו שמועות לגבי שיתוף פעולה גם באלבום של קווינסי ג'ונס אך לאחר המופע מסיבות לא ידועות אך שיתוף פעולה לא יצא לפועל. בשנת 2013 טימברלייק ביצע גרסת כיסוי לשירה של ג'קסון "Let's Wait Awhile" כאשר לא היה ברור לעיניי רבים האם מדובר בהפגנת חיבה כלפי ג'קסון או כהתנצלות בהתייחס למקרה.
פרשנים טענו כי היחס של התקשורת והציבור כלפי ג'קסון היה קשה מדי ומתחו ביקורת על כך שטימברלייק לא נפגע כתוצאה מהתקרית. במאמר שפרסמה שאנון ל. הולנד טענה הכתבת כי היחס שקיבלה ג'קסון בעקבות האירוע לא היה פרופורציונלי והאשימה בכך את עצם היותה אישה ובעלת עור כהה בניגוד לטימברלייק שהוא גבר ועורו היה בהיר ואף טענה כי טימברלייק עשה מניפולציה על גבה של ג'קסון על מנת להרוויח מכך. גם רוב שפילד מהרולינג סטון האשים את טימברלייק וטען כי "ג'סטין הוא לא בדיוק מר נאמנות. הוא עזב לגמרי את ג'נט ג'קסון לאחר התקרית ונתן לה ליטול את כל האשמה". גם ברשת E! מתחו ביקורת כלפי התנהלותו של טימברלייק ואמרו: "טימברלייק לא בזבז זמן והטיל את עיקר האשמה על ג'קסון, בעת שבאופן לא מפתיע האישה לוקחת את האשמה אף על פי שהגבר הפשיט אותה. אופייני בצורה פתטית." גם ב-VH1 ביקרו את התנהלותו של טימברלייק כאשר אמרו: "JT עדיין זוכה לעין צדדית על כך שהשאיר אותה להתייבש."
גם פרשנים נוספים טענו כי ג'קסון "ננטשה על ידי טימברלייק". הוריה של ג'קסון גם בחרו להגיב לפרשה וטענו כי גם הם חוששים כי טימברלייק לא עמד לצד ג'נט בעקבות האירוע: "מה שלא אהבתי הוא שלא היה אדם אחד על הבמה ההיא, היו שני אנשים. לאחר זמן מה הייתה רק ג'נט ג'קסון. זה כל מה שהיה. ג'נט ג'קסון, והוסיפו: "ג'נט לא פתחה את הדבר הזה בעצמה. הוא עשה את זה. הופתענו שהם לא אמרו שום דבר לג'סטין בעניין."
למרות התקרית טימברלייק נבחר להוביל את מופע המחצית בשנת 2018. גם במהלך המופע הזה הוא שר את השיר "Rock Your Body" אך הוא עצר את השיר לפניי שהגיע למילים אותם שר לג'נט בסוף של המופע תוך כדי שהוא אומר את המילה "Stop". רבים ציינו את זה כהתייחסות לתקרית.
ההשפעה על הבחירות
פרדריק אס. ליין טען בספרו "The Decency Wars: The Campaign to Cleanse American" כי לתקרית הייתה השפעה על ההתמקדות העיקרית ב"ערכים מוסריים" ו"הגינות תקשורתית" בפריימריז של המפלגה הדמוקרטית בשנת 2004. גם ג'קסון קישרה את התקרית לבחירות שהתקיימו באותה שנה כאשר טענה כי התקרית שימשה בתקשורת כהסחת דעת למלחמה מול עיראק ולחוסר ההצלחה של נשיא ארצות הברית ג'ורג' ווקר בוש, להשיג תמיכה. בוש עצמו ואשתו לורה בוש הביעו את דעתם על נושא התקרית שלטענת רבים מטרת התגובה הייתה גם הסחת דעת.
פרסומות
במהלך השנים נהגו להציג בסופרבול פרסומות שנויות במחלוקת בנושאים כמו מין, דת, פוליטיקה ואלימות אך בעקבות התקרית ה-NFL אסרו לשידור פרסומות מסוג זה. למרות זאת ב-2009 ה-CBS שידרו במהלך המשחק פרסומת העוסקת בהפלות מה שגרם למחלוקת. בעקבות כך שנה לאחר מכן שנת 2005 הייתה אמורה להיות משודרת פרסומת לתרופה ובה הישבן של השחקן מיקי רוני היה אמור להיות חשוף אך פוקס, הרשת שהייתה אחראית על השידור באותה שנה ביטלה את שידור הפרסומת.
בתרבות הפופולרית
הזמרת קייטי פרי התייחסה לתקרית בקליפ שלה לשיר "Last Friday Night (T.G.I.F.)" כאשר באחד הסצנות בקליפ היא חושפת את השד שלה בטעות ולאחר מכן מסתירה אותו מיד. התקרית שוחזרה לאחר מכן גם בקליפ של השיר "Ass Like That" של הראפר אמינם. בשנת 2013 הופיעה הזמרת מיילי סיירוס בטקס פרסי ה-VMA ביחד עם הזמר רובין ת'יק. ההופעה שהייתה שנויה במחלוקת בשל תכניה המיניים הושוותה להופעתה של ג'נט בסופרבול.
המנוח "תקלה במלתחה" החל להיות בשימוש באופן תדיר בקרב אנשי בידור כאשר היה שימוש במושג שרצו לתאר חשיפות ציבוריות, עירום בשוגג או בעיות בבגדים. בהמשך גם עשו שימוש במושג "תקלות בארון הבגדים" תוך כדי שהביאו את התקרית כדוגמה הטובה ביותר לתאר את המונח.
גם באחד מפרקיי התכנית של SNL ג'קסון עצמה השתתפה ושחזרה את התקרית כאשר חשפה את השד שלה אך השד צונזר על ידי הפקת התכנית ומאוחר יותר נאמר כי ג'קסון לא באמת חשפה את השד אליה היא לבשה חזייה מתחת.
טימברלייק גם התייחס לאירוע בשנת 2009 כאשר קרע חלק מהלבוש של קריסטן וויג במהלך הופעתו בתוכנית. בנוסף גם בתוכנית "איש משפחה" באחד מפרקי התכנית נעשה אזכור לתקנות המחמירות שקבעו ה-FCC בעקבות התקרית. בנוסף בפרק אחר של התכנית נעשה שימוש במונח "תקלה בארון הבגדים". בהמשך בתוכנית היה פרק נוסף בשם "The Freaking FCC" ששוב מתייחס לתקנות המחמירות שקבעו ה-FCC לאחר התקרית ואף באותו פרק היה שחזור של התקרית. למרות הפרק השנוי במחלוקת הפרק קיבל מועמדות לפרס אמי ולפרס אנני. התקרית שימשה השראה גם לתוכנית סאות'פארק בפרק "Good Times with Weapons". בפרק יוצרי התוכנית מפנים את תשומת הלב לתקשורת ולתגובה המיותרת של הציבור, לחשיפה הקצרה של ג'קסון ואף עושים שימוש במונח "תקלה בארון הבגדים". בהמשך התקרית אוזכרה גם בשעשועונים שונים.
מורשת
לאחר התקרית ג'נט ג'קסון הפכה לאדם המחופש ביותר במנועי החיפוש באינטרנט ולמושג המחופש ביותר. בשנת 2007 ג'קסון נכנסה באופן רשמי לספר השיאים של גינס בתור האדם המחופש ביותר באינטרנט בכל הזמנים ועל התקרית כאייטם החדשות הפופולרי ביותר באינטרנט בכל הזמנים. בנוסף התקרית גם שברה את השיא של האירוע עם הכי הרבה חיפושים ביום אחד. בנוסף ג'קסון הייתה למונח המחופש ביותר בשנת 2004 וגם בשנת 2005. בנוסף רגע התקרית היה נחשב לרגע הנצפה ביותר בתולדות הטלוויזיה והרגע המוקלט ביותר בשירות של חברת "TiVo". נציג מהחברה טען כי מאז התקרית נוספו להם אף מנויים לשירות. בנוסף האירוע גם המציא את הביטוי "תקלה במלתחה" וכתוצאה מכך ביטוי זה נוסף למילון באופן רשמי בשנת 2008. אף על פי שהוחרמה בתחנות רדיו רבות עדיין היו תחנות רדיו שהוסיפו את השיר החדש שלה לרשימת ההשמעה שלהם כבר יום אחריי התקרית. בנוסף הרבה חנויות אמרו כי לאחר התקרית אנשים רבים באו לחנויות של עגילי פירסינג על מנת לחפש עגיל כמו שהיה לג'קסון על הפיטמה.
מייסד יוטיוב ג'אווד קרים אמר כי התקרית היוותה לו השראה להקים את יוטיוב לאחר שהיה מתוסכל מכך שלא הצליח למצוא את הסרטון כמו שצריך באינטרנט. גם פייסבוק מיהרו להשיק את האתר כבר 3 ימים אחריי התקרית על מנת שאנשים ינצלו את הפלטפורמה בשביל להעלות סרטונים מהתקרית ולדבר עליהם.
מגזין "רולינג סטון" הצהירו כי התקרית הייתה לאירוע המדובר ביותר אי פעם. אם כי מגזין "PopCrush" כינה אותו כרגע "נשכח לחלוטין". מגזין גוקר אמר כי "בתוך שניות כולם חיפשו בזריזות את התמונות באינטרנט", זה נשאר בכל מקום ואי אפשר היה שלא להיזכר בתקרית שהסתכלו או חשבו על מגני פיטמה." במאמר שפורסם על ידי סוני אלקטרוניקה וחברת המחקר לטלוויזיה של נילסן התקרית דורגה במקום ה-26 לאחר שבמסגרת המאמר בוצע דירוג של "הרגעים המשפיעים ביותר בטלוויזיה ב-50 השנים האחרונות." זהו היה האירוע היחיד במסגרת משחקי הסופרבול שהיה ברשימה והאירוע שהיה קשור למוזיקה שמוקם הכי גבוה מלבד מותה של ויטני יוסטון. ברשימת "25 שגיאות הטלוויזיה הגדולות" שערכה רשת מדריכי הטלוויזיה התקרית דורגה במקום השני. מגזין קומפלקס כתב על המקרה: "זה היה ממש האזרח קיין של הטלוויזיה, זה היה כל כך לא צפוי ועל במה כה גדולה ששום דבר לא יתקרב לזה. אפילו אם ביונסה הייתה חושפת את השדיים שלה בכוונה ומצליפה בהם זה לא היה הדבר שהכי יזעזע את אמריקה. הפטמה הימנית שהייתה מעוטרת באופן כל כך מוזר והתגובה המבועתת של טימברלייק הפכו את האירוע לכל כך אייקוני." ערוץ המוזיקה "Fuse" הגיב גם הוא על הפרשה: מופע המחצית יישאר לנצח הדבר הכי מטורף שקרה אי פעם בהופעה. כמעט מיד לאחר האירוע, FCC קיבלה מבול של תלונות מהורים שרק רצו שילדיהם ייהנו מהמשחק, רגע אחד שגרם לגברים מבוגרים לסלידה ממשחקי ספורט לאורך הרבה זמן. מופעי המחצית לעולם לא יהיו אותו הדבר." בנוסף טענו הערוץ כי זה היה האירוע הכי שנוי במחלוקת בתולדות הסופרבול. פטריק גיפסון מ-"Bleacher Report" דירג את האירוע כמקום הראשון ברשימת "האירועים הכי מעוררי תדהמה בעשור האחרון", ואמר כי "ג'נט שינתה את הנוף של השידורים החיים בטלוויזיה לנצח". גיפסון הסביר כי "זה גרם למיליון אימהות לכסות את עיניהם של ילדיהן, אבותיהן ובניהן לקפוץ ממקומם בהלם והרבה סנקציות מצד ועדת התקשורת הפדרלית, כולל קנס בסך 550,000 דולר נגד CBS. כמו כן הוא כינה את האירוע כ"תוכנית המחצית הזכורה ביותר של סופרבול בהיסטוריה", כמו גם כ"האירוע הכי מעורר מחלוקת", והוסיף: "אתה לא יכול לדבר על מופע מחצית, או על כל תוכנית אחרת מבלי להיזכר באירוע הזה. ואתה לא יכול לדבר על המופע הזה מבלי לזכור את התקלה בארון הבגדים". ב-19 בנובמבר 2021 פורסם הסרט תקלה: לחשוף את ג'נט ג'קסון, סרט דוקומנטרי אשר עוסק אירועים שקדמו לתקרית ובאירועים שקרו לאחר התקרית ובהשפעת התקרית על ג'קסון, טימברלייק ובאופן כללי על מעמדן של נשים שחורות בארצות הברית.
ברוך בן-טובים
ברוך בן-טובים (10 בינואר 1885, ביאליסטוק - 4 בפברואר 1969, תל אביב) מאנשי העלייה הראשונה, היה מחלוצי הבנקאות בארץ ישראל ופעיל ציבור מוכר בטבריה ובתל אביב.
ביוגרפיה
אביו היה יצחק אייזיק בן-טובים (נכד הרב הגאון ר' שמואל חסיד מראסיין) ואמו שיינה חיה בת ר' מרדכי דודובסקי.
ביוני 1891 עלה לארץ ישראל כילד עם הוריו ושבעת אחיו ואחיותיו לרגל מינויו של אביו, על ידי הרב שמואל מוהליבר, כחבר בהנהלת המשרד הראשון של חובבי ציון ביפו, לצדם של יחיאל מיכל פינס וזאב טיומקין. המשפחה התיישבה ביפו. ב-1899 עברה המשפחה לירושלים ובה השלים את לימודיו התורניים בישיבה של ר' זרח ברוורמן במאה שערים, בישיבת "ישיבת תורת חיים" של רבי יצחק וינוגרד, ואת לימודיו הכלליים בבית הספר לכלכלה ע"ש פרינס עמנואל שנפתח אז בירושלים. ב-1904, כאשר בנק אנגלו-פלשתינה (אפ"ק) פתח את סניפו הראשון בירושלים, הוא התקבל לעבודה כאחד הפקידים הראשונים.